**סננדה פרנססקו מאיטרייה** (נולד כ**טרנס טרנט הווארד**; נולד ב-15 במרץ 1962), שהחל את הקריירה שלו תחת השם במה **טרנס טרנט ד'ארבי** (**Terence Trent D'Arby**) הוא זמר וכותב שירים אמריקאי שהגיע לתודעה בזכות אלבום הבכורה שלו "Introducing the Hardline According to Terence Trent D'Arby" משנת 1987. האלבום כלל את הסינגלים "If You Let Me Stay", "Sign Your Name", "Dance Little Sister" והלהיט מספר אחד "Wishing Well".

חיים מוקדמים
------------

טרנס טרנט ד'ארבי נולד כטרנס טרנט הווארד במנהטן ב-1962. אמו היא פרנסס הווארד, זמרת של מוזיקת גוספל, מורה ויועצת. היא התחתנה עם בישופ בשם ג'יימס בנג'מין דארבי, שהפך לאביו החורג וגידל אותו. הוא לקח את שם המשפחה של אביו החורג, ומאוחר יותר הוסיף את הגרש (אפוסטרוף) לשם המשפחה. הוא התאמן כמתאגרף באורלנדו וב-1980 זכה באליפות כפפות הזהב במשקל קל בפלורידה (Golden Gloves lightweight). הוא קיבל הצעה ללמוד בבית ספר לאגרוף בצבא ארצות הברית, אך הלך לקולג' במקום זאת. לאחר שנרשם לאוניברסיטת מרכז פלורידה, הוא פרש שנה לאחר מכן והתגייס לצבא האמריקני. הוא הוצב בפורט סיל, אוקלהומה, ולאחר מכן שירת בדיוויזיית השריון השלישית (ארצות הברית) ליד פרנקפורט במערב גרמניה. הוא הועמד למשפט צבאי באפריל 1983 לאחר שביצע עריקה. בעודו במערב גרמניה, הוא עבד כסולן להקה עם להקת The Touch, והוציא אלבום בשם Love on Time בשנת 1984. הדיסק הוצא לאור מחדש בשנת 1989 תחת השם Early Works לאחר הצלחתו העולמית כאמן סולו. ב-1986, הוא עזב את מערב גרמניה ללונדון, שם ניגן לזמן קצר עם The Bojangles, שהייתה להקת הליווי שלו בסיבוב ההופעות שלו ב-1988. בלונדון הוא חתם על חוזה הקלטות עם CBS Records.

תהילה תחת השם טרנס טרנט ד'ארבי
------------------------------

אלבום הסולו הראשון של ד'ארבי, "Introducing the Hardline According to Terence Trent D'Arby" הוצא לאור ביולי 1987. האלבום הניב להיטים כולל "If You Let Me Stay", "Sign Your Name", "Dance Little Sister", והלהיט מספר 1 "Wishing Well". בראיון, ד'ארבי הוצג בפני העיתונות והביע הערכה כלפי האלבום הראשון שלו, וטען כי זה היה האלבום הכי חשוב מאז אלבומם של הביטלס Sgt. Pepper's Lonely Hearts Club Band. לאחר שההערות דלפו לכלי תקשורת בארצות הברית, הוא הצהיר שרוב הדברים שהוא אמר היו מוגזמים, אבל לפעמים יש צורך "להכות אנשים בראש" כדי למשוך את תשומת לבם. האלבום זיכה אותו בפרס גראמי בקטגוריית פרס גראמי לביצוע ה-R&B הווקאלי הטוב ביותר - גבר בשנת 1989, ובפרס פרסי המוזיקה הבריטית על אקט הפריצה הבינלאומי, והוא גם קיבל מועמדויות לגראמי ול-Soul Train עבור האמן החדש הטוב ביותר. אלבום ההמשך של ד'ארבי, Nother Fish nor Flesh היה מאוד שונה מאלבום הבכורה שלו, והמפיק מרטין וור הצהיר בראיון משנת 2021 שהאלבום הקדים את זמנו בהרבה. זה לקח עוד ארבע שנים ומעבר ללוס אנג'לס עד שיצא אלבומו הבא, Symphony or Damn בשנת 1993. התקליט הכיל את הסינגלים "Delicate" ו-"She Kissed Me". האלבום הגיע למקום הרביעי במצעד האלבומים הבריטי. ב-1995, הוציא ד'ארבי את האלבום "Vibrator", שאחריו יצא לסיבוב הופעות עולמי.
המוזיקה של ד'ארבי נכללה במספר פסקולים של סרטים וטלוויזיה. הוא שר את שיר הנושא של פרנקי וג'וני (סרט, 1991). השיר "Right Thing, Wrong Way" הופיע באופן בולט בכתוביות הסיום של השוטר מבוורלי הילס 3. השיר "What Shall I Do?" הופיע בפרק בסדרת הטלוויזיה של UPN Girlfriends. הוא שר את שיר הסיום, "Letting Go", מהסרט משנת 1996 "המעריץ" (The Fan). השירים של ד'ארבי שימשו גם בסרט משהו ללבוש ובמיני סדרה "הארץ המובטחת" ("The Promised Land"). בשנת 1999, ד'ארבי שיתף פעולה עם INXS, כדי להחליף את חברו, הסולן המנוח מייקל האצ'נס, כדי שהלהקה תוכל לנגן בפתיחה הרשמית של אצטדיון אוסטרליה (האצטדיון המרכזי של אולימפיאדת סידני (2000)).

קריירה מאוחרת בתור סאנאדה מאיטרייה (Sananda Maitreya)
-----------------------------------------------------

ד'ארבי שינה את שמו באופן חוקי לסננדה מאיטריה ב-4 באוקטובר 2001, והסביר "טרנס טרנט ד'ארבי מת... הוא צפה בסבלו כשהוא מת מוות אצילי. לאחר כאב עז עשיתי מדיטציה למען רוח חדשה, רצון חדש, זהות חדשה". מאיטריה אמר ששינוי השם שלו נבע מסדרה של חלומות שחלם ב-1995. למרות שלשם אין משמעות דתית, הסביר מאיטריה שהוא הבין שפירושו "לידה מחדש" בסנסקריט. סאננדה (आनन्द) פירושו 'בעל אושר', ומאיטריה (मैत्रेय) פירושו 'ידידותי, אדיב, אוהב, מיטיב'. מ-2001 עד 2021, הוציא מאיטריה תשעה אלבומי אולפן וארבעה אלבומי הופעות חיות.
2001 סימנה גם את יציאת האלבום Wildcard. בתחילה הוא ניתן להורדה בחינם מהאתר הרשמי של האמן, האלבום זכה לתמיכה רבה ממבקרים בינלאומיים במיוחד עבור הסינגל שלו, השיר "O Divina". בתחילת שנת 2002, עבר מאיטריה למילאנו מאהבה, שם התחתן עם האדריכלית האיטלקית ומנחת הטלוויזיה פרנצ'סקה פרנקונה ב-2003, והחל את האלבום השישי שלו, "Angels & Vampires – Volume I". האמן פרסם את הפרויקט בתחילה באתר הרשמי בהדרגתיות ככל שההקלטות נמשכו, ואז הוציאו אותו ב-29 ביוני 2005, בפורמט של MP3. ביולי 2005 החל מאיטריה את החלק השני של הפרויקט: "Angels & Vampires – Volume II", תוך המשך החלוקה לפרקים. ב-29 באפריל 2006 פורסם כרך המאסטר השני. האלבום Angels & Vampires מכיל 40 שירים, כולל קאבר של "Angie", כמחווה לרולינג סטונז. הז'אנר של האלבום הוא רוק פוסט-מילניום. מאיטריה ניגן בכל הכלים במהלך ההקלטות והפיק, כתב ועיבד את כל הפרויקט בעצמו. ב-2007 הושמעו שלושה משיריו בסרטו של ג'אד אפאטאו הדייט שתקע אותי.
לאחר סיבוב ההופעות באירופה ב-2007, קונצרטים חדשים הגיעו ב-2008, והשתתפות בטלוויזיה בקונצרט חג המולד ב-2008. בנוסף לאלבומי האולפן, מאיטריה הוציא ארבעה אלבומי הופעה מ-2007 עד 2012: Influenza in Firenze, Camels At The Crossroads, Lovers & Fighters, ו-Confessions of a Zooathaholic, מבחר מהשירים הטובים ביותר מהופעות חיות וסיורים שבוצעו באותה שנה. ב-2008, הוציא מאיטריה את האלבום "Nigor Mortis" אשר עקב אחר אותו תהליך אבולוציוני כמו "Angels & Vampires". האלבום פורסם בפרקים לראשונה במהלך ההקלטות, ולאחר מכן יצא בגרסת המאסטר בסוף 2008 והיה זמין בתקליטור וב-MP3 באתר שלו. האלבום "The Sphinx" יצא במרץ 2011; באותו חודש שוחררו הגרסה האינסטרומנטלית של The Sphinx ואלבום ההופעה החדש של האמן הקשור לקונצרטים של 2010 של Post Millennium Rock: Confessions of a Zooathaholic.
במרץ 2013 יצא Return to Zooathalon, ואחריו ב-2015 האלבום הכפול The Rise of the Zugebrian Time Lords. שנת 2017 סימנה את יציאתה של יצירה מונומנטלית: Prometheus & Pandora, הכולל 53 שירים המחולקים לשלושה כרכים. האמן הכריז שהאלבום הזה הפך להיות כל כך חשוב ומרשים מכיוון שבאמצעות המוזיקה הוא הרחיב את האבל על אובדן חבריו ואליליו הגדולים, דייוויד בואי, פרינס, ג'ורג' מייקל וטום פטי. בדצמבר 2020 יצא אלבום הופעות חדש, "Some Sake in Osaka", שהציג סיבוב הופעות ביפן עם הלהקה האמריקאית ההיסטורית שלו. ב-15 במרץ 2021, הוציא מאיטריה את אלבום האולפן ה-12 שלו, Pandora's PlayHouse, שכלל שלושה שיתופי פעולה, השיר "Reflecting Light" שהולחן עם הצמד האוסטרלי האבלנצ'ז, "Time Is on My Side" ביחד עם אירן גראנדי ושיר הפתיחה של הפרויקט: "Pandora's Plight" ביחד עם פסנתרן הג'אז אנטוניו פאראו. לפרויקט יש שיר אינסטרומנטלי בשם "Prince", המכבד את הזיכרון והחברות של מאיטריה ופרינס. בשנת 2022, הוא הופיע ברצועה החדשה של קלווין האריס "Lonely" (תקליט שהאריס הקליט עם המפיקה האיטלקית ריבה סטאר), עם הקולות שבאו משירו של מאיטריה משנת 1989 "…And I Need to Be with Someone Tonight". ביולי 2022 סוני בריטניה הוציאה את השמע המרחבי ואת הגרסה המחודשת של אלבומו הראשון, ושינו את הכותרת ל"Introducing The Hardline According To..." ואת שם האמן לסאננדה מאיטריה. כל הדיסקוגרפיה הכוללת את השם האמנותי טרנס טרנט ד'ארבי שונה ל-Sananda Maitreya בשנת 2021 על ידי סוני, מה שמאשר את החיבה והכבוד הרב שיש לציבור כלפיי האמן. בשנת 2023 יצא לאקרנים סרט תיעודי "Welcome To The MadHouse: The Costa Rica Sessions". הסרט זכה ב-2 פרסים בפסטיבלים בינלאומיים, כמו 'פסטיבל קיז ברלין', 'פרסי הזהב הבינלאומיים' וקיבל שני אזכורים מיוחדים ב'פסטיבל הסרטים העצמאיים של לוס אנג'לס' ו'פסטיבל הסרטים הדוקומנטריים הבינלאומיים. אלבום הופעות את פסקול הסרט, "Welcome To The MadHouse" יצא בינואר 2023.

חיים אישיים
-----------

למאיטריה יש בת ממערכת יחסים קודמת, המוזיקאית הלונדונית סרפינה סימון, שנולדה בדצמבר 1988. בסוף שנות ה-80, למאיטריה היה סיפור אהבה עם מגישת הטלוויזיה והסופרת פאולה יאטס;הוא היה אורח מוזיקלי קבוע בתוכנית הטלוויזיה הבריטית "The Tube". מאיטריה התחתן עם מנחת הטלוויזיה והאדריכלית האיטלקית פרנצ'סקה פרנקונה ב-2003. יש להם 2 בנים.

דיסקוגרפיה
----------

**כטרנס טרנט ד'ארבי**

* Introducing the Hardline According to Terence Trent D'Arby (1987)
* Neither Fish nor Flesh (1989)
* Symphony or Damn (1993)
* Vibrator (1995)

**כטרנס טרנט ד'ארבי/סנאנדה מאיטריה**

* Wildcard (2001)

**כסנאנדה מאיטריה**

* Angels & Vampires – Volume I (2005)
* Angels & Vampires – Volume II (2006)
* Nigor Mortis (2009)
* The Sphinx (2011)
* Return to Zooathalon (2013)
* The Rise of the Zugebrian Time Lords (2015)
* Prometheus & Pandora (2017)
* Pandora's PlayHouse (2021)

קישורים חיצוניים
----------------

* 

* אתר האינטרנט הרשמי של טרנס טרנט ד'ארבי

ויקישיתוף מדיה וקבצים בנושא **טרנס טרנט ד'ארבי** בוויקישיתוף
* טרנס טרנט ד'ארבי, ברשת החברתית פייסבוק
* טרנס טרנט ד'ארבי, סרטונים בערוץ היוטיוב
* טרנס טרנט ד'ארבי, במסד הנתונים הקולנועיים IMDb (באנגלית)
* טרנס טרנט ד'ארבי, באתר אייטונס (באנגלית)
* טרנס טרנט ד'ארבי, באתר ספוטיפיי
* טרנס טרנט ד'ארבי, באתר Last.fm (באנגלית)
* טרנס טרנט ד'ארבי, באתר AllMusic (באנגלית)
* טרנס טרנט ד'ארבי, באתר MusicBrainz (באנגלית)
* טרנס טרנט ד'ארבי, באתר דיזר
* טרנס טרנט ד'ארבי, באתר Yandex.Music (ברוסית)
* טרנס טרנט ד'ארבי, באתר Discogs (באנגלית)
* טרנס טרנט ד'ארבי, באתר Songkick (באנגלית)
* טרנס טרנט ד'ארבי, באתר SecondHandSongs
* טרנס טרנט ד'ארבי, באתר בילבורד (באנגלית)

הערות שוליים
------------

1. 1 2
2. 1 2  Gilmore, Mikal (June 16, 1988). "Can Terence Trent D'Arby Be As Good As He Thinks He Is". Rolling Stone. No. 528.
3. ↑  Kate Mossman, "I was killed when I was 27": the curious afterlife of Terence Trent D’Arby, New Statesman, ‏2015-10-09 (באנגלית אמריקאית)
4. ↑
5. ↑  Corcoran, Michael (June 1988). "In the Ring With Terence Trent D'Arby". Spin. Vol. 4, no. 3.
6. 1 2 3 4 5  Strong, Martin C. (2000). The Great Rock Discography (5th ed.). Edinburgh: Mojo Books. pp. 241–242
7. ↑  D'ARBY, BOJANGLES SHIMMY, SALT PALACE SHAKES, Deseret News, ‏1988-04-27 (באנגלית)
8. ↑  Richliano, James (May 28, 1995). "Terence Trent D'Arby: Vibrator"
9. ↑  *Terence Trent D'Arby - Introducing the Hardline According to Terence Trent d'Arby Album Reviews, Songs & More | AllMusic* (באנגלית), נבדק ב-2023-11-14
10. ↑  Terence Trent D'Arby Songs, Albums, Reviews, Bio & More, AllMusic (באנגלית)
11. ↑  Robert Hilburn, POP MUSIC : An Enigma Called Terence Trent D'Arby, Los Angeles Times, ‏1988-03-20 (באנגלית אמריקאית)
12. 1 2
13. ↑  blakcitrus, Throwback: Terence Trent D'Arby-Sign Your Name, Kick Mag, ‏2017-05-28 (באנגלית אמריקאית)
14. ↑  Electronically Yours with Martyn Ware: EP30: Sananda Maitreya, Part 1 on Apple Podcasts, Apple Podcasts (באנגלית בריטית)
15. 1 2
16. 1 2
17. ↑  Sananda Maitreya's official website !, Sananda Maitreya (באנגלית אמריקאית)
18. ↑  *Sananda Maitreya - Angels & Vampires* (באנגלית), 2007, נבדק ב-2023-11-14
19. ↑  *Knocked Up (2007) - Soundtracks - IMDb* (באנגלית אמריקאית), נבדק ב-2023-11-14
20. ↑  *Sananda Maitreya - Prometheus & Pandora* (באנגלית), 2017, נבדק ב-2023-11-14
21. ↑  Some Sake In Osaka! (Live) - YouTube, www.youtube.com
22. ↑  Condé Nast, The Avalanches: "Reflecting Light" [ft. Sananda Maitreya & Vashti Bunyan], Pitchfork (באנגלית אמריקאית)
23. ↑  Sananda Maitreya dedicated a piano piece to Master Prince. Audio and Interview. THE PRINCE FAN ALBUM (באנגלית אמריקאית)
24. ↑  Calvin Harris shares new Love Regenerator track with Riva Starr, Sananda Maitreya: Listen, DJMag.com, ‏2022-01-21 (באנגלית)
25. ↑  Oliver Tryon, Calvin Harris Dons Love Regenerator Alias For Riva Starr Collab 'Lonely', CULTR, ‏2022-01-21 (באנגלית אמריקאית)
26. ↑  Ross Goldenberg, Calvin Harris reassumes Love Regenerator alias on piano house blend with Riva Starr, 'Lonely', Dancing Astronaut, ‏2022-01-22 (באנגלית אמריקאית)
27. ↑  New edition of Introducing The Hardline According To... Classic Pop, www.classicpopmag.com
28. ↑  Future ‘Terence Trent D’Arby’ reissues to use Sananda Maitreya name – SuperDeluxeEdition, ‏2021-03-25 (באנגלית אמריקאית)
29. ↑  UK: 'Wishing Well' hit-maker Sananda Maitreya wins Best Documentary Music Score at Kiez Berlin Film Festival 2023, BMG, ‏2023-05-12 (באנגלית)
30. ↑
31. ↑  Seraphina Simone Frances Christina D'ARBY personal appointments - Find and update company information - GOV.UK, find-and-update.company-information.service.gov.uk (באנגלית)
32. ↑  אתר למנויים בלבד Anita Singh, ‏Paula Yates was charismatic, irreverent, sexy and smart – so why did the tabloids hound her?, The Telegraph, 13 March 2023

|  |  |
| --- | --- |
| בקרת זהויות עריכת הנתון בוויקינתונים | 
* BIBSYS: 1048011
* BnF: cb139005595 (data)
* GND: 134216059
* ICCU: DDSV270131
* ISNI: 0000 0003 6846 850X
* LCCN: n90629031
* MusicBrainz: 91f603ca-b126-42a2-9c29-820ca687347c
* NKC: xx0065351
* NTA: 073482277
* SNAC: w6zs4c0h
* VIAF: 25816196
* WorldCat: lccn-n90629031

 |